Sōsuke Uno
bio je japanski političar koji je 1989. godine služio kao premijer Japana.

Karijeru je započeo 1960. godine kada je kao kandidat Liberalne demokratske partije izabran u Dijetu. Nakon toga je vršio niz ministarskih dužnosti u vladama Takea Fukude, Masayoshija Ohire, Yasuhira Nakasonea i Noborua Takeshite. Premijerom postao nakon što je Takeshita prisiljen na ostavku zbog upetljanosti u korupcijski Recruitov skandal. Njegov kratki mandat je obilježilo duboko nezadovoljstvo japanske javnosti dotada neupitnom vladavinom LDP-a, a što se odrazilo kroz pobjedu opozicijskih socijalista na lokalnim izborima u Tokiju. Unoa je, pak, dokrajčio seks skandal, odnosno otkriće da se koristio uslugama gejše; pri tome javnost nije bila šokirana navodnim nemoralom, koliko odbijanjem Unoa da svoju ljubavnicu uzdržava, a o čemu se javno požalila medijima. Uno je zbog toga već nakon tri mjeseca podnio ostavku, a naslijedio ga je Toshiki Kaifu.

Japanski političari
Premijeri Japana